### Beslutning

Godkendt.

### Sagsfremstilling

## Resume og sagens baggrund

På baggrund af henvendelse fra [adresse] om projektidé samt tidligere budgetnotat om der kan etableres et fugletårn ved [adresse] med offentlig adgang, beskrives projektidé, hidtidige og eventuelt videre forløb som grundlag for beslutning om der skal arbejdes videre med udvikling af projektidéerne.

## Indstillinger

Chefen for Plan, Byg og Miljø indstiller, at der arbejdes videre med at udforme beslutningsgrundlag for anlæg af 1-2 fugle-/observationstårne ved [adresse] med henblik på, at dette kan indgå i kommende planseminar i 2026.

## Behandling

Teknik- og Miljøudvalget.

## Sagsfremstilling

*Historiske forløb i forhold til fugletårn ved [adresse]*

[adresse] for [adresse] fra 1992 giver fredningsmyndigheden (kommunen) ret til at anlægge et fugletårn i den sydlige del af fredningsområdet nær fredningsgrænsen mod [adresse].

Kommunalbestyrelsen besluttede i Budget 2024-27 en hensigtserklæring (Sine Olesen) om, at det
skal undersøges, om der kan etableres et fugletårn ved [adresse] med offentlig adgang. På den baggrund blev der i februar 2024 udarbejdet notatet "Budgetforlig 2024-27 - Undersøgelse af om der kan etableres et fugletårn ved [adresse] med offentlig adgang". Notatet ses i bilag 1.

*Henvendelse om ny projektidé til fugletårn/observationstårn/udsigtstårn ved [adresse]*

Saltbækvig Vest ApS har, med baggrund i den dialog der har været om placering af fugletårn ved [adresse], fremsendt alternativ projektidé til Kalundborg Kommune om et fugletårn på selskabets areal. Kort der viser lokalitet ses i bilag 2.

Saltbækvig Vest ApS tilkendegiver, at der principielt ikke er modstand mod idéen om et fugletårn ved [adresse] som bestemt har sin berettigelse, hvis adgangsforhold, infrastruktur og skærmning af naboer forbedres.

Saltbækvig Vest ApS peger på, at der kunne være andre muligheder:

1. Placering af et fugletårn (evt. i 2 tempi først med et mindre tårn og senere med et stort og højt tårn) på areal der grænser op til eksisterende P-plads ved [adresse] (Saltbækvej og Vrøjdæmningen) med udsyn ud over [adresse] og [adresse]. Anførte fordele: Bedre attraktion, lettere adgang af eksisterende infrastruktur, tilgængeligt for flere, uden for fredningsområdet, mulighed for flere observationer pga. nærhed til landkanal, [adresse] og enge på Saltbækvig.
2. Etablering af nyt vådområde på østlige del af arealet ved landkanalen for at tiltrække fugle fra [adresse] og dermed observationer tæt på.
3. Forlængelse af den offentlige strand mod øst.
4. Mulighed for på sigt at udvikle område med sauna, shelters eller flytbare vogne til ophold for børnehaver i sommerhalvåret.

*Vurderinger og drøftelser af projektidé.*

Som følge af henvendelsen blev først udarbejdet "Notat i forbindelse med forespørgsel fra [adresse] om alternativer til placering af fugletårn" af 30. oktober 2024, se bilag 3. Efterfølgende er området ved [adresse] besigtiget med Saltbækvig Vest ApS og der er udarbejdet et mere detaljeret notat "Vurdering af fugletårnsprojekt ved [adresse]/Saltbæk" af 30. juni 2025, se bilag 4. Her fremgår også forskellige placeringsmuligheder på arealer ejet af [adresse] ved [adresse].

Saltbækvig Vest ApS er i færd med at søge fondsmidler til "Fugle- og Udsigtsplatform". Der foreligger en positiv tilkendegivelse som bl.a. forudsætter kommunalt ejerskab til grunden, hvor et tårn placeres. Saltbækvig Vest ApS er indstillet på at tilskøde Kalundborg Kommune de nødvendige arealer.

Finn Eriksen har været drøftet med lokale repræsentanter for organisationerne Danmarks Naturfredningsforening, Dansk Ornitologisk Forening og Friluftsrådet. Disse finder, på det nuværende grundlag, projektidéen positiv. Organisationerne ser helst, at der arbejdes med både den lokation fredningen giver mulighed for og det nye forslag til lokation som en samlet mulighed for gode rekreative oplevelser ved [adresse]. Hvis det bliver besluttet at arbejde videre med udformning af beslutningsgrundlag er det aftalt, at mødes med organisationerne igen.

Etablering af 1-2 tårne ved henholdsvis [adresse] og [adresse] vil skabe rekreative støttepunkter og tilgængelighed i forbindelse med et af [adresse] vigtigste og største sammenhængende naturområder. Ud over mulighed for fugleobservationer vil der være mulighed for formidling af af områdets store botaniske værdier og fortælling om områdets tilblivelse, drift og mulighed for at deltage i de guidede ture som [adresse] arrangerer nogle stykker af hvert år.

De arealer der ejes af [adresse] ved [adresse] forventes at være en del af omlægningsplanen i forbindelse med aftale om Grønt [adresse]. Der forventes, at kunne skabes naturgenopretning og naturpleje på engarealerne ved [adresse], der vil understøtte observationsmulighederne.

*Myndighedsopgaver og andre forudsætninger*

En opsætning af fugletårn ved [adresse] Vig vil kræve en lang række myndighedstilladelser fra Kalundborg Kommune og muligvis Fredningsnævnet. Der forudsættes også drøftelser med og dispensationer fra Kystdirektoratet i forhold til strandbeskyttelseslinje.

Selve udformningen af projekt, tårndesign mm. ligger således ikke fast og de skitser mm. der fremgår af bilag er på idéplan. Der overvejes en kontakt til Det Kongelige Akademis arkitektuddannelse i Kalundborg, med henblik på udarbejdelse af skitser til såvel den ydre og indre konstruktion af tårnet.

*Tidsplan*

Der er udarbejdet en foreløbig tidsplan. Tidsplanen findes i bilag 4. Fra det tidspunkt hvor der er tages beslutning om gennemførelse af et projekt forventes det, at der vil gå 2-3 år inden et anlæg vil kunne stå færdigt.

*Begrundelse for indstilling og evt. videre forløb.*

Saltbæk Vig er Kalundborg Kommunens mest værdifulde, største sammenhængende men også utilgængelige naturområde. Området har stort potentiale for formidling og oplevelse af natur og kulturhistorie.

De indledende møder med lodsejere og lokale repræsentanter for organisationerne Danmarks Naturfredningsforening, Dansk Ornitologisk Forening og Friluftsrådet viser positiv interesse for, at der gennemføres observations- og formidlingsfaciliteter ved [adresse] og som nævnt helst som en helhed med den lokation fredningen giver mulighed for ved [adresse] i den sydlige del af fredningen.

Der er positiv tilkendegivelse fra en lokal fond om donation af et millionbeløb til et projekt ved [adresse].

Etablering af fugletårn(e) ved [adresse] Vig forudsætter videre drøftelser og aftaler med lodsejere, fonde og organisationer, arbejde med udformning af projekt, en lang række myndighedstilladelser og afklaring af økonomiske forhold både til anlæg og kommende drift af faciliteterne. Det meste af dette er nødvendigt at få nærmere afklaret for at få et ordentligt beslutningsgrundlag.

## Økonomiske konsekvenser

Ingen.